ระเบียบการยาสูบแห่งประเทศไทยว่าด้วยประมวลจริยธรรมผู้บริหารและพนักงานการยาสูบแห่งประเทศไทยพ.ศ.๒๕๖๑ โดยที่รัฐธรรมนูญแห่งราชอาณาจักรไทยพุทธศักราช ๒๕๖๐ มาตรา ๗๖ วรรคสาม บัญญัติให้หน่วยงานของรัฐมีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภทการยาสูบแห่งประเทศไทยเป็นหน่วยงานของรัฐ จึงต้องจัดให้มีระเบียบเกี่ยวกับประมวลจริยธรรมของผู้บริหารและพนักงานการยาสูบแห่งประเทศไทยเพื่อให้เป็นไปตามบทบัญญัติของรัฐธรรมนูญแห่งราชอาณาจักรไทยอาศัยอำนาจตามความในมาตรา ๑๗ (๓)แห่งพระราชบัญญัติการยาสูบแห่งประเทศไทย พ.ศ. ๒๕๖๑คณะกรรมการการยาสูบแห่งประเทศไทย จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบการยาสูบแห่งประเทศไทยว่าด้วยประมวลจริยธรรมผู้บริหารและพนักงานการยาสูบแห่งประเทศไทย พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบการยาสูบแห่งประเทศไทยว่าด้วยประมวลจริยธรรมผู้บริหารและพนักงานการยาสูบแห่งประเทศไทย พ.ศ. ๒๕๖๑ฉบับลงวันที่ ๒๘ มิถุนายน พ.ศ. ๒๕๖๑ข้อ ๔ บรรดาระเบียบ ข้อบังคับ ประกาศหรือคำสั่งอื่นใดในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้ผู้ว่าการการยาสูบแห่งประเทศไทยเป็นผู้รักษาการตามระเบียบนี้และให้มีอำนาจออกคำสั่ง หลักเกณฑ์ และวิธีปฏิบัติ เพื่อให้เป็นไปตามระเบียบนี้กรณีเกิดปัญหาในการปฏิบัติตามระเบียบนี้ให้ผู้ว่าการการยาสูบแห่งประเทศไทยเป็นผู้วินิจฉัยชี้ขาดหมวด๑บททั่วไป ข้อ ๖ ในระเบียบนี้ยสท. หมายถึงการยาสูบแห่งประเทศไทยคณะกรรมการ หมายถึงคณะกรรมการการยาสูบแห่งประเทศไทยผู้ว่าการ หมายถึงผู้ว่าการการยาสูบแห่งประเทศไทยผู้บริหาร หมายถึงผู้ที่ดำรงตำแหน่งตั้งแต่หัวหน้ากองหรือเทียบเท่าขึ้นไปพนักงาน หมายถึงพนักงานและลูกจ้างทุกประเภทของการยาสูบแห่งประเทศไทยจริยธรรม หมายถึงมาตรฐานความประพฤติที่เหมาะสมต่อตำแหน่งหน้าที่ ซึ่งมุ่งมั่นในเรื่องความยุติธรรมความถูกต้อง ความซื่อสัตย์ ความน่าเชื่อถือ และได้รับความไว้วางใจครอบครัว หมายถึงบุคคลที่มีความเกี่ยวข้องกับผู้บริหารและพนักงานทุกระดับในทางสายเลือดหรือจากการสมรสโดยชอบด้วยกฎหมาย รวมทั้งบุตรบุญธรรมตามกฎหมายบุคคลใกล้ชิด หมายถึงบุคคลที่มีความเกี่ยวข้องกับผู้บริหารและพนักงานทุกระดับ ในทางสัมพันธภาพใด ๆอย่างใกล้ชิด เช่น ญาติสนิท เพื่อนสนิท หรือบุคคลที่อยู่อาศัยร่วมกันเป็นผู้ที่มีส่วนได้เสีย หรือมีผลประโยชน์ที่เกี่ยวข้องกับงานที่ได้รับหรือจะได้รับมอบหมายให้ปฏิบัติ ซึ่งอาจทำให้เกิดข้อครหาหรือมีผลกระทบต่อความน่าเชื่อถือในการปฏิบัติงานนั้นๆของขวัญ หมายถึง ของขวัญตามหลักเกณฑ์ที่กำหนดไว้ตามกฎหมายคณะกรรมการป้องกันและปราบปรามการทุจริตแห่งชาติหมวด๒มาตรฐานจริยธรรม ส่วนที่๑มาตรฐานจริยธรรมอันเป็นค่านิยมหลัก ข้อ ๗ ผู้บริหารและพนักงานทุกคนต้องปฏิบัติหน้าที่ โดยยึดมั่นในมาตรฐานจริยธรรมอันเป็นค่านิยมหลัก ๙ ประการดังนี้(๑)การยึดมั่นในคุณธรรมและจริยธรรม(๒) การมีจิตสำนึกที่ดี ซื่อสัตย์สุจริต และรับผิดชอบ(๓)การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ทับซ้อน(๔) การยืนหยัดทำในสิ่งที่ถูกต้องเป็นธรรม และถูกกฎหมาย(๕) การให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ(๖)การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง(๗) การมุ่งผลสัมฤทธิ์ของงานรักษามาตรฐาน มีคุณภาพ โปร่งใสและตรวจสอบได้(๘) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข(๙)การยึดมั่นในหลักจรรยาวิชาชีพขององค์กรส่วนที่๒มาตรฐานจริยธรรมต่อองค์กร ข้อ ๘ ผู้บริหารและพนักงานต้องประพฤติปฏิบัติและวางตน อยู่ในกรอบประมวลจริยธรรมนี้อย่างเคร่งครัด ตลอดจนเป็นแบบอย่างที่ดี ควรแก่การยกย่องให้เป็นที่ประจักษ์ต่อสาธารณชนทั่วไปข้อ ๙ ผู้บริหารและพนักงานต้องปฏิบัติหน้าที่อย่างเต็มกำลังความสามารถ ด้วยความเสียสละทุ่มเทสติปัญญาความรู้ความสามารถ ให้บรรลุผลสำเร็จ และมีประสิทธิภาพตามภาระหน้าที่ที่ได้รับมอบหมาย เพื่อให้เกิดประโยชน์สูงสุดต่อ ยสท.ข้อ ๑๐ ผู้บริหารและพนักงานต้องรักษาความลับที่ได้จากการปฏิบัติหน้าที่ และการเปิดเผยข้อมูลที่เป็นความลับจะกระทำได้ต่อเมื่อมีอำนาจหน้าที่และได้รับอนุญาตจากผู้ที่มีอำนาจหน้าที่หรือเป็นไปตามกฎหมายข้อ ๑๑ ผู้บริหารและพนักงาน ต้องไม่ใช้สถานะหรือตำแหน่งไปแสวงหาประโยชน์ที่ไม่ควรได้สำหรับตนเองหรือผู้อื่นไม่ว่าจะเป็นทรัพย์สินหรือไม่ก็ตาม ตลอดจนไม่รับของขวัญหรือประโยชน์อื่นใดจากบุคคลอื่น เพื่อประโยชน์ต่าง ๆอันอาจจะเกิดการปฏิบัติหรือละเว้นการปฏิบัติหน้าที่ของตนข้อ ๑๒ ผู้บริหารและพนักงาน ต้องหลีกเลี่ยงการมีผลประโยชน์หรือส่วนได้ส่วนเสียในการดำเนินธุรกิจเกี่ยวข้องกับ ยสท.หรือในกิจการที่มีลักษณะเป็นการแข่งขันกับ ยสท. ทั้งนี้ ไม่ว่าทางตรงหรือทางอ้อมอันเป็นการเบียดบังเวลา หรือเบียดบังการทุ่มเทเอาใจใส่ในหน้าที่ความรับผิดชอบที่มีต่อยสท. หรืออาจสร้างความเสียหายให้กับยสท.ข้อ ๑๓ ผู้บริหารและพนักงานต้องหลีกเลี่ยงการมีส่วนเกี่ยวข้องทางการเงินหรือผลประโยชน์หรือความสัมพันธ์ใดๆ กับผู้อื่น รวมทั้งลูกค้า ซึ่งจะส่งผลให้ ยสท.ต้องเสียผลประโยชน์หรือก่อให้เกิดความขัดแย้งในด้านความภักดีหรือผลประโยชน์หรือขัดขวางการปฏิบัติการปฏิบัติงานอย่างมีประสิทธิภาพข้อ ๑๔ ผู้บริหารและพนักงาน ครอบครัวหรือบุคคลใกล้ชิดต้องไม่เป็นผู้ถือหุ้นหรือได้รับผลประโยชน์จากนิติบุคคลหรือผู้อื่นที่ดำเนินธุรกิจเกี่ยวข้องกับยสท. รวมทั้งไม่เป็นผู้จัดหาสินค้าหรือบริการให้กับ ยสท. ในฐานะผู้ค้า ผู้ขายหรือผู้ให้เช่าทรัพย์สิน ทั้งโดยทางตรงและทางอ้อม ตลอดจนไม่เป็นผู้ชี้นาหรือมีอิทธิพลหรือเอื้อประโยชน์ให้ผู้อื่นต่อการดำเนินธุรกิจดังกล่าวข้อ ๑๕ ผู้บริหารและพนักงาน ตลอดจนครอบครัวต้องรักษาและเสริมสร้างความสามัคคีระหว่างผู้ร่วมงาน พร้อมกับการให้ความช่วยเหลือเกื้อกูลซึ่งกันและกันในทางที่ชอบส่วนที่๓จริยธรรมหรือจรรยาบรรณทางวิชาชีพ ข้อ ๑๖ ผู้บริหารและพนักงานซึ่งต้องปฏิบัติหน้าที่ โดยอาศัยวิชาชีพใด ซึ่งมีการกำหนดประมวลจริยธรรมหรือจรรยาบรรณของวิชาชีพนั้นไว้เป็นการเฉพาะ ต้องถือปฏิบัติตามประมวลจริยธรรมหรือจรรยาบรรณ แห่งวิชาชีพนั้นด้วย อาทิเช่น จรรยาบรรณของแพทย์ พยาบาล เภสัชกร วิศวกรหรืออื่น ๆ โดยนำมาใช้บังคับเพิ่มเติม สำหรับผู้บริหารและพนักงานที่ประกอบวิชาชีพดังกล่าว แล้วแต่กรณีหมวด๓กลไกและระบบบังคับใช้ประมวลจริยธรรม ข้อ ๑๗ ให้ผู้ว่าการ กำกับดูแลการประพฤติปฏิบัติของผู้บริหารและพนักงานให้เป็นไปตามประมวลจริยธรรมนี้ข้อ ๑๘ กรณีมีการร้องเรียนหรือปรากฏเหตุว่ามีผู้บริหารหรือพนักงานประพฤติปฏิบัติฝ่าฝืนประมวลจริยธรรมให้รองผู้ว่าการผู้มีหน้าที่รับผิดชอบงานของฝ่ายหรือหน่วยงานที่ผู้บริหารหรือพนักงานผู้นั้นสังกัดอยู่ในขณะนั้นเป็นผู้รับผิดชอบดำเนินการกรณีมีการร้องเรียนหรือปรากฏเหตุว่ารองผู้ว่าการประพฤติปฏิบัติฝ่าฝืนประมวลจริยธรรมให้ผู้ว่าการเป็นผู้รับผิดชอบดำเนินการกรณีมีการร้องเรียนหรือปรากฏเหตุว่าผู้ว่าการประพฤติปฏิบัติฝ่าฝืนประมวลจริยธรรมให้คณะกรรมการเป็นผู้รับผิดชอบดำเนินการข้อ ๑๙ การดำเนินการตามข้อ ๑๘ให้ผู้รับผิดชอบพิจารณาดำเนินการแต่งตั้งคณะกรรมการสอบสวนทางจริยธรรม จำนวนไม่น้อยกว่าสามคนแต่ไม่เกินห้าคน เป็นผู้ดำเนินการสอบสวนทางจริยธรรมข้อ ๒๐ ถ้าหากได้ดำเนินการสอบสวนตามข้อ ๑๙ แล้วไม่ปรากฏข้อเท็จจริงว่ามีการฝ่าฝืนประมวลจริยธรรม ให้ผู้รับผิดชอบพิจารณาดำเนินการตามข้อ๑๘ สั่งยุติเรื่อง แต่หากปรากฏข้อเท็จจริงว่ามีการฝ่าฝืนประมวลจริยธรรมให้ผู้รับผิดชอบพิจารณาดำเนินการตามข้อ ๑๘ สั่งลงโทษผู้ฝ่าฝืนตามประมวลจริยธรรมนี้การสั่งยุติเรื่องของผู้รับผิดชอบดำเนินการตามวรรคหนึ่งให้ถือเป็นที่สุด เว้นแต่จะปรากฏข้อเท็จจริงในภายหลังที่อาจทำให้ผลการสั่งการนั้นเปลี่ยนแปลงไปข้อ ๒๑ การดำเนินการทางจริยธรรมตามข้อ ๑๘ ข้อ ๑๙และข้อ ๒๐ ให้นำแนวทางและวิธีการสอบสวนตามระเบียบ ยสท. มาใช้โดยอนุโลมอย่างเป็นธรรมกับทุกฝ่ายเท่าที่ไม่ขัดต่อสภาพการณ์ และเจตนารมณ์ของการดำเนินการทางจริยธรรมข้อ ๒๒ การดำเนินการในกรณีที่มีการฝ่าฝืนจริยธรรมตามความในประมวลจริยธรรมนี้จะถือเป็นการฝ่าฝืนจริยธรรมหรือไม่ให้วินิจฉัยตามลักษณะของการฝ่าฝืน ความจงใจหรือเจตนาการหลีกเลี่ยงจริยธรรมหรือความสำคัญผิดมูลเหตุจูงใจ ความสำคัญและระดับตำแหน่งและหน้าที่ของผู้ฝ่าฝืนหรือเหตุอื่นใดอันควรจะนามาประกอบการพิจารณาหมวด๔ขั้นตอนการลงโทษ ข้อ ๒๓ กรณีมีการร้องเรียนหรือปรากฏเหตุว่าผู้บริหารหรือพนักงานประพฤติปฏิบัติฝ่าฝืนประมวลจริยธรรมนี้ ซึ่งเป็นความผิดวินัยให้ดำเนินการตามระเบียบเกี่ยวกับวินัยของพนักงาน ยสท. ที่ใช้บังคับอยู่ข้อ ๒๔ กรณีมีการฝ่าฝืนจริยธรรมของผู้บริหารหรือพนักงานตามประมวลจริยธรรมนี้แต่มิใช่ความผิดวินัยหรือความผิดทางอาญาก็ให้ดำเนินการตามสมควรแก่กรณี เพื่อให้มีการแก้ไขหรือดำเนินการให้ถูกต้องดังต่อไปนี้(๑) ตักเตือนด้วยวาจา(๒) ตักเตือนเป็นหนังสือ(๓) นำไปประกอบการพิจารณาแต่งตั้งการเข้าสู่ตำแหน่ง การพ้นจากตำแหน่ง การเลื่อนขั้นเงินเดือนหรือการพิจารณาความดีความชอบ(๔) สั่งให้ผู้ฝ่าฝืนนั้นปรับปรุงตนเองหรือได้รับการพัฒนาด้านทัศนคติ และค่านิยมให้มีจิตสำนึกที่ดีเชิงจริยธรรมการดำเนินการดังกล่าว จะดำเนินการอย่างใดอย่างหนึ่งหรือหลายอย่างก็ได้ข้อ ๒๕ การกระทำกรรมเดียว ที่มีทั้งความผิดวินัยและเป็นการฝ่าฝืนจริยธรรม ให้ลงโทษวินัยได้ครั้งเดียวในการกระทำนั้นและอาจสั่งให้ผู้ฝ่าฝืนนั้นปรับปรุงตนเองหรือได้รับการพัฒนาด้านทัศนคติ และค่านิยมให้มีจิตสำนึกที่ดีเชิงจริยธรรมและจรรยาบรรณประกาศณ วันที่ ๒๓ พฤศจิกายน พ.ศ. ๒๕๖๑ระเฑียรศรีมงคลประธานกรรมการการยาสูบแห่งประเทศไทยพัชรภรณ์/จัดทำ๒๒ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๘ ง/หน้า ๙/๒๑ ธันวาคม ๒๕๖๑